Prodotti u servizzi pprovduti 2014

Is-sena 2014 kienet l-ewwel sena tal-mandat il-ġdid għall-Aġenzija li tvarja b’mod konsiderevoli, mill-mandati preċedenti. Il-portafoll il-ġdid jinkludi l-programmi EIP u IEE li għad baqa' u wkoll il-programmi l-ġodda H2020, COSME, LIFE u FEMS. L-EASME hija responsabbli għall-ġestjoni tal-azzjonijiet tal-Unjoni fl-oqsma tal-appoġġ lill-SMEs, l-enerġija, l-ambjent, l-affarijiet marittimi u s-sajd, l-intraprenditorija u l-innovazzjoni (inkluża l-ekoinnovazzjoni), taħt il-programmi tal-Unjoni li ġejjin. Programmi ġodda — Kompetittività tal-Intrapriżi u l-SMEs (COSME) — Programm għar-Riċerka u l-Innovazzjoni (Orizzont 2020) fl-oqsma li ġejjin: l-enerġija, l-ambjent u r-riżorsi — Programm għall-Ambjent u l-Azzjoni Klimatika (LIFE) — Fond Ewropew għall-Affarijiet Marittimi u s-Sajd (FEMS) Il-programmi li għad baqa' — Il-partijiet li ġejjin mill-programm Kwadru għall-Kompetittività u l-Innovazzjoni: il-programmi Enerġija Intelliġenti-Ewropa (IEE) u Ekoinnovazzjoni. COSME – Il-Programm għall-Kompetittività tal-Intrapriżi u l-Intrapriżi Żgħar u Medji (SMEs) huwa assoċjat mat-tisħiħ tal-kompetittività u s-sostenibbiltà tal-intrapriżi tal-Unjoni u mmirat lejn l-inkoraġġiment ta’ kultura intraprenditorjali għall-promozzjoni tal-ħolqien u t-tkabbir tal-SMEs. Attivitajiet ewlenin — Il-COSME kien wieħed mill-programmi l-ġodda ddelegati lill-EASME fl-2014. — L-attivitajiet ta’ komunikazzjoni u disseminazzjoni huma l-qalba tal-attivitajiet tal-COSME. Bħala eżempju, l-EASME organizzat f’kollaborazzjoni mal-Kamra tal-Kummerċ ta' Turin (sieħeb tan-netwerk) konferenza annwali li attirat aktar minn 700 parteċipant u, b'riżultat tal-2 000 laqgħa tan-negozju informali u formali, 192 opportunità ta’ negozju potenzjali ġew identifikati. Orizzont 2020 – il-programm ta’ finanzjament tal-UE għar-riċerka u l-innovazzjoni jimmira li jistimula l-ekonomija u jiżgura l-bażi tax-xjenza u t-teknoloġija u l-kompetittività industrijali għall-futur, filwaqt li jikkontribwixxi lejn soċjetà aktar intelliġenti, aktar sostenibbli u aktar inklużiva. Huwa jwiegħed aktar żviluppi, skoperti u innovazzjonijiet (world-firsts) billi jieħu ideat tajbin mil-laboratorju għas-suq. Innovazzjoni fl-SMEs Attivitajiet ewlenin — Fl-2014, l-EASME ppubblikat erba’ sejħiet għal proposti taħt l-Innovazzjoni tal-H2020 “Innovation in SMEs”(Innovazzjoni fl-SMEs) u żewġ sejħiet oħra “Capitalising the full potential of on-line collaboration” (Kapitalizzar tal-potenzjal sħiħ tal-kollaborazzjoni online) u “Cluster facilitated projects for new industrial chains” (Proġetti ffaċilitati mir-raggruppamenti għal katini industrijali ġodda) b'dati ta' skadenza f’Marzu u April fl-2015. Strument tal-SMEs Attivitajiet ewlenin — It-tnedija tal-istrument ġdid tal-SMEs, li huwa sejħa miftuħa kontinwament, kienet suċċess kbir billi l-Aġenzija rċeviet aktar minn 8 000 applikazzjoni għal erba’ dati limitu. L-ideat kummerċjali magħżula jimmiraw li jintroduċu prodotti, proċessi u servizzi ġodda. — Il-programm jipprevedi kowċjar għall-benefiċjarji. Il-missjoni tal-kowċjar ġiet definita u l-istarter kits ta' metodoloġija ġew prodotti. Il-Maniġers Ewlenin tal-Kontijiet jgħinu lill-benefiċjarji tal-istrument tal-SMEs jiddefinixxu l-prijoritajiet ta’ kowċjar tagħhom u jipproponu kowċ wieħed jew aktar għalihom. Sa tmiem is-sena, 39 SME kienu ddefinixxew il-ħtiġijiet tagħhom u għażlu l-kowċijiet tagħhom u l-Aġenzija kienet ikkuntrattat 21 kowċ. L-Aġenzija tikkontribwixxi għall-għan speċifiku ta' “Making the transition to a reliable, affordable, publicly accepted, sustainable and competitive energy system, aiming at reducing fossil fuel dependency in the face of increasingly scarce resources, increasing energy needs and climate change”(Nagħmlu t-tranżizzjoni lejn sistema tal-enerġija affidabbli, affordabbli, aċċettata pubblikament, sostenibbli u kompetittiva, bl-għan li titnaqqas id-dipendenza mill-fossili fid-dawl ta' riżorsi aktar u aktar skarsi, ħtiġijiet tal-enerġija dejjem jikbru u t-tibdil fil-klima” fl-Isfida tas-Soċjetà 3 “Enerġija sigura, nadifa u effiċjenti”. Attivitajiet ewlenin — Tnejn minn kull tliet suġġetti relatati mal-Isħubija Pubblika Privata (PPP) kuntrattwali dwar il-Binjiet Effiċjenti fl-Użu tal-Enerġija. It-tielet wieħed kien relatat mal-PPP dwar l-Industrija tal-Proċessi (SPIRE). L-Aġenzija rċeviet 63 proposta, li minnhom 19 ġew rakkomandati għall-finanzjament. — Infetħu 15-il suġġett fil-qasam tal-Azzjonijiet ta’ Riċerka u Innovazzjoni kif ukoll fl-Azzjonijiet ta’ Koordinazzjoni u Appoġġ. L-Aġenzija rċeviet 393 proposta, li minnhom intgħażlu 45. — Ir-riżultati tal-ewwel sejħa dwar l-Effiċjenza fl-Użu tal-Enerġija wrew li l-appoġġ għall-innovazzjoni, mir-riċerka sal-bejgħ bl-imnut, fil-qasam tal-effiċjenza fl-użu tal-enerġija huma promettenti. — F’Ottubru, l-Aġenzija ppreżentat suġġetti dwar il-finanzjament tagħha tas-Sħubija Pubblika Privata f'Jum ta’ Informazzjoni dwar il-PPPs organizzati mid-DĠ RTD. — F’Diċembru, l-EASME organizzat Jum ta' Informazzjoni kbir fi Brussell biex tippreżenta s-sejħa 2015 tal-H2020 dwar l-Effiċjenza fl-Użu tal-Enerġija, li għalih attendew aktar minn 550 parteċipant. — Il-persunal tal-Aġenzija pparteċipa wkoll il-laqgħat bejn il-Kummissjoni Ewropea u l-partijiet interessati industrijali fir-rigward tal-prijoritajiet futuri tal-PPPs kuntrattwali tal-Bini Effiċjenti fl-Użu tal-Enerġija u l-iSPIRE. L-Aġenzija tikkontribwixxi għall-għanijiet speċifiċi komuni tad-DĠ RTD u d-DĠ GROW: li tinkiseb ekonomija u soċjetà li tkun effiċjenti fl-użu tar-riżorsi u tal-ilma, u reżiljenti għat-tibdil fil-klima, il-protezzjoni u ġestjoni sostenibbli tar-riżorsi naturali u l-ekosistemi, u forniment sostenibbli u użu minn materja prima, sabiex jiġu ssodisfati l-ħtiġijiet ta’ popolazzjoni globali li qed tikber fi ħdan il-limiti sostenibbli tar-riżorsi naturali u l-ekosistemi tal-pjaneta fl-Isfida tas-Soċjetà 5 “Azzjoni klimatika, ambjent u effiċjenza fl-użu tar-riżorsi u l-materja prima”. Attivitajiet ewlenin — Fl-2014, l-Aġenzija kienet responsabbli għall-implimentazzjoni tas-sejħiet tal-H2020 taħt l-Isfida tas-Soċjetà 5 ħlief dawk li għandhom rilevanza ta' politika għolja jew li jiġu implimentati minn korpi oħra. — L-Aġenzija mmaniġġat u pparteċipat f’bosta sejħiet, bħas-sejħa dwar l-Effiċjenza fl-Użu tal-Enerġija, ir-Reżiljenza għad-Diżastri u t-Tkabbir Blu. — F’Novembru, l-Aġenzija organizzat Jum ta’ Informazzjoni dwar is-sejħiet 2015 tal-Orizzont 2020 dwar l-Azzjoni Klimatika, l-Ambjent, l-Effiċjenza fl-Użu tar-Riżorsi u l-Materja Prima. L-iskop ta’ dan l-avveniment kien li jiġu ppreżentati s-sejħiet 2015 lill-applikanti potenzjali u li tiġi pprovduta gwida dwar it-tħejjija u l-preżentazzjoni ta’ proposti. L-Aġenzija timmaniġġa l-programm għall-Ambjent u l-Azzjoni Klimatika (LIFE) li jipprovdi appoġġ għall-ilħuq ta' għanijiet speċifiċi relatati mal-politika ambjentali u l-azzjoni klimatika fil-livell tal-Unjoni u dak internazzjonali. Attivitajiet ewlenin — L-Aġenzija mmaniġġat is-sejħiet għal proposti li ġejjin imnedija mid-DĠ ENV/CLIMA: is-sejħa għall-għotjiet operatorji tal-NGO LIFE, b’baġit totali ta’ EUR 9 miljun, li għaliha l-Aġenzija rċeviet 66 proposta. — Is-sejħa għal proġetti għall-Bini ta' Kapaċità hija sejħa miftuħa li se tagħlaq f’Settembru 2015, li għaliha 15-il Stat Membru huma eliġibbli. — L-Aġenzija evalwat aktar minn 250 proposta taħt oqsma differenti, bħall-Azzjoni Klimatika (190 applikazzjoni) u għotjiet operatorji tal-NGOs (66 proposta) — L-Aġenzija pparteċipat b’mod attiv fil-Jum ta' Informazzjoni tal-LIFE għal Punti ta’ Kuntatt Nazzjonali u organizzat Jumejn ta' Informazzjoni għall-għotjiet operatorji tal-NGOs. L-Aġenzija implimentat partijiet mill-Fond Ewropew għall-Affarijiet Marittimi u s-Sajd (FEMS), li kellu l-għan li jikkontribwixxi għall-promozzjoni tas-sajd u l-akkwakultura kompetittivi, ambjentalment sostenibbli, ekonomikament vijabbli u soċjalment responsabbli u għat-titjib tal-iżvilupp u l-implimentazzjoni tal-Politika Marittima Integrata (PMI) tal-UE. Attivitajiet ewlenin — L-implimentazzjoni ta’ partijiet mill-Fond Ewropew għall-Affarijiet Marittimi u s-Sajd (FEMS) ġiet iddelegata lill-Aġenzija f’Ottubru 2014. Id-DĠ MARE ddeċieda li jiddelega 19-il azzjoni tal-FEMS. — L-ewwel azzjoni tal-FEMS ġiet effettivament trasferita lill-Aġenzija f’Diċembru. F’kooperazzjoni mad-DĠ MARE, l-Aġenzija ħejjiet l-evalwazzjoni ta’ erba’ sejħiet għall-offerti u sejħa waħda għal proposti. Enerġija Intelliġenti Ewropa (IEE) Attivitajiet ewlenin Il-Programm Enerġija Intelliġenti – Ewropa (IEE) jappoġġa l-politika tal-enerġija tal-Unjoni Ewropea u l-impenn “20-20-20” ambizzjuż tagħha, jiġifieri t-tnaqqis tal-emissjonijiet tal-gassijiet serra b’20 %, iż-żieda fis-sehem ta’ sorsi tal-enerġija rinnovabbli fil-konsum tal-enerġija għal 20 %, u t-tnaqqis tal-użu tal-enerġija b’20 %, kollha sal-2020. — Fl-2014, il-baġit tal-IEE implimentat mill-Aġenzija ġie eżegwit bis-sħiħ (EUR 67 miljun). Barra minn hekk, iż-żmien medju meħtieġ għall-valutazzjoni ta' rapporti dwar il-proġetti IEE u għall-pagament lill-benefiċjarji kien inqas mill-obbligi kuntrattwali. — Il-programm Enerġija Intelliġenti Ewropa wassal benefiċċji tanġibbli għall-politika tal-enerġija tal-UE. L-analiżi tal-impatt tal-programm IEE wriet li mill-2007 'l hawn il-proġetti IEE kienu laħqu permezz tal-midja aktar minn 40 miljun persuna madwar l-UE, kienu wasslu ammont ta’ enerġija rinnovabbli li kien ekwivalenti għal aktar mill-konsum annwali tal-elettriku ta’ 7 miljun ċittadin, kienu ffrankaw ammont ta’ enerġija primarja li kienet ekwivalenti għall-użu annwali tal-elettriku ta’ aktar minn 2 miljun dar, u kienu mistennija li jixkattaw aktar minn EUR 3 biljun ta’ investimenti ta' enerġija sostenibbli. — L-Aġenzija kkomunikat ir-riżultati tal-programm f’diversi avvenimenti. Pereżempju f’Ġunju 2014, l-Aġenzija, f’kollaborazzjoni mad-DĠ ENER, organizzat edizzjoni oħra ta’ EUSEW, l-avveniment prim tal-UE għall-awtoritajiet pubbliċi, l-aġenziji tal-enerġija, il-kumpaniji privati, l-NGOs u l-assoċjazzjonijiet tal-industrija involuti fl-għajnuna għall-ilħuq tal-miri tal-UE għal dak li jirrigwarda l-enerġija u l-klima. Il-ġimgħa kienet tinkludi ċerimonja ta’ premjijiet, konferenza politika ta’ livell għoli u 600 avveniment b’madwar 1 00 000 parteċipant madwar l-UE u f’ħafna pajjiżi madwar id-dinja. — Twettqu bosta avvenimenti organizzati taħt l-inizjattiva Managenergy , b’mod partikolari matul il-Jiem għall-Pubbliku. Barra minn hekk, il-persunal tal-Aġenzija attenda għal aktar minn 100 laqgħa tal-proġetti. Ekoinnovazzjoni Attivitajiet ewlenin Wieħed mill-għanijiet ewlenin tal-Programm għall-Intraprenditorjat u l-Innovazzjoni (EIP) huwa li jappoġġa l-ekoinnovazzjoni. Proġetti għall-ekoinnovazzjoni jiffukaw fuq produzzjoni aktar nadifa, ġestjoni ambjentali u prodotti u servizzi ġodda biex l-iżvilupp sostenibbli jsir realtà tan-negozju. Fl-2014, l-isforzi kkonċentraw fuq: — Ikkompletar tas-sejħa dwar l-Ekoinnovazzjoni tal-2013 li rriżultat f'461 proposta ppreżentata. Wara l-evalwazzjonijiet, intgħażlu 59 proposta għall-finanzjament. Abbażi tal-baġit disponibbli, ġew iffirmati 42 ftehim ta' għotja. — Komunikazzjoni tad-Direttorati Ġenerali prinċipali u ma' partijiet interessati oħra kienet għaddejja matul is-sena. Barra minn hekk, saru xi laqgħat fejn l-Aġenzija kienet qed tipparteċipa b’mod attiv fil-preżentazzjoni tar-riżultati tal-programm. Kien hemm laqgħa finanzjarja fir-Renju Unit mal-Isħab tal-ekoinnovazzjoni u mal-NCP, il-proġetti FICOB u ECOProFabrics ġew ippreżentati matul il-Ġimgħa l-Ħadra, u “l-Ekoinnovazzjoni f’fondi tal-UE” ġiet ippreżentata fi Spanja. — Proġetti kofinanzjati mill-Aġenzija rebħu rikonoxximent u premjijiet internazzjonali. Il-koordinatur tal-proġett PHOBIOR rebaħ il-Premju Energy Globe, il-proġetti LASERMARK u EcoBionet intgħażlu bħala “Best European Environmental project of 2013” (L-aħjar proġett Ambjentali Ewropej tal-2013) mill-Generalitat ta' Valenzja, filwaqt li l-koordinatur tal-proġett GEnIuS (l-SME “Directa Plus”) intgħażel biex jiġi elenkat fl-“Italy Cleantech 10” fost l-aħjar 10 SMEs Taljani li jużaw it-teknoloġija nadifa. — Meta jitqies kollox, dak li għad baqa' mill-programm tal-Ekoinnovazzjoni tas-CIP għadu għaddej b'ħeffa totali u b’suċċess kbir. Proġetti mis-sejħa 2013 kollha ġew ikkuntrattati u l-biċċa l-kbira minnhom bdew. Valutazzjoni tal-proġetti li għadhom għaddejjin twettqet skont l-għanijiet stabbiliti u l-2014 għalqet b’konsum tal-baġit ta' 100 %.